b'\n_START_ARTICLE_\nGeoff Berner\n_START_PARAGRAPH_\nGeoff Berner (f\xc3\xb8dt 1971) er en canadisk singer-songwriter og harmonikaspiller. Debutalbummet We Shall Not Flag or Fail, We Shall Go On to the End (2003) indeholder bem\xc3\xa6rkelsesv\xc3\xa6rdige sange som\xc2\xa0\xc2\xbbClown and Bard\xc2\xab,\xc2\xa0\xc2\xbbIron Grey\xc2\xab\xc2\xa0og ikke mindst den f\xc3\xa6ngende\xc2\xa0\xc2\xbbMaginot Line\xc2\xab. Specielt \xc3\xa9t nummer,\xc2\xa0\xc2\xbbWe All Gotta Be a Prostitute Sometimes\xc2\xab, er blevet genstand for cover-versioner overraskende mange gange, taget i betragtning at Berner ikke er enormt kendt._NEWLINE_I 2005 udgav Berner sit andet studiealbum, Whiskey Rabbi, p\xc3\xa5 Black Hen Records. Han fik dertil hj\xc3\xa6lp fra Diona Davies p\xc3\xa5 violin og Wayne Adams p\xc3\xa5 percussion. Begge deltog p\xc3\xa5 Berners Europaturn\xc3\xa9._NEWLINE_Berner deltog som opvarmning p\xc3\xa5 Kaizers Orchestras Europaturn\xc3\xa9 i forbindelse med udgivelsen af deres plade Maestro og spillede i den forbindelse to gange p\xc3\xa5 Vega i oktober 2005. I marts 2006 spillede han igen i Danmark, denne gang p\xc3\xa5 Kulturhuset p\xc3\xa5 Islands Brygge.'